**หนังสือรับรองการประเมินผลการควบคุมภายใน**

แบบ ปค.1

**(ระดับหน่วยงานของรัฐ)**

เรียน นายอำเภอกันตัง

 องค์การบริหารส่วนตำบลกันตังใต้ ได้ประเมินผลการควบคุมภายในของหน่วยงานสำหรับปีสิ้นสุดวันที่ 30 เดือนกันยายน พ.ศ.2561 ด้วยวิธีการที่หน่วยงานกำหนด ซึ่งเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ
พ.ศ. 2561 โดยมีวัตถุประสงค์เพื่อให้เกิดความมั่นใจอย่างสมเหตุสมผลว่าภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผล ประสิทธิภาพ ด้านการรายงานที่เกี่ยวกับการเงิน และไม่ใช่การเงินที่น่าเชื่อถือได้ ทันเวลา และโปร่งใส รวมทั้งด้านการปฏิบัติตามกฎหมาย ระเบียบ และข้อบังคับที่เกี่ยวข้องกับการดำเนินงาน

 จากการประเมินดังกล่าว องค์การบริหารส่วนตำบลกันตังใต้เห็นว่าการควบคุมภายในของหน่วยงานมีความเพียงพอ ปฏิบัติตามอย่างต่อเนื่อง และเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 ภายใต้การกำกับดูแลของนายอำเภอกันตัง

 อย่างไรก็ดี มีความเสี่ยงและได้กำหนดปรับปรุงการควบคุมภายใน ในปีงบประมาณหรือ
ปีปฏิทินถัดไป สรุปได้ดังนี้

**สำนักงานปลัด**

1. **ความเสี่ยงที่มีอยู่ที่ต้องกำหนดปรับปรุงการควบคุมภายใน**

 1.1 ภารกิจการป้องกันและแก้ไขปัญหายาเสพติด

 1.2 ภารกิจการจัดทำแผนพัฒนาขององค์กรปกครองส่วนท้องถิ่น

 2**. การปรับปรุงการควบคุมภายใน**

 **ภารกิจการป้องกันและแก้ไขปัญหายาเสพติด**

 2.1 จัดกิจกรรมรณรงค์และอบรมตามโครงการส่งเสริมความรู้ด้านการป้องกันและแก้ไขปัญหายาเสพติด โดยกำหนดผู้เข้าร่วมโครงการเป็นกลุ่มเด็กและเยาวชน

 **ภารกิจการจัดทำแผนพัฒนาขององค์กรปกครองส่วนท้องถิ่น**

2.2 ประชาสัมพันธ์ให้ประชาชนเข้ามามีส่วนร่วมในโครงการมากขึ้น โดยการชี้แจงประโยชน์ในการทำโครงการดังกล่าว

2.3 เจ้าหน้าที่ให้ความรู้เกี่ยวกับการเสนอโครงการที่ครอบคลุมทุกด้าน นอกเหนือจากความต้องการด้านโครงสร้างพื้นฐาน

 **กองคลัง**

**1.ความเสี่ยงที่มีอยู่ที่ต้องกำหนดปรับปรุงการควบคุมภายใน**

 1.1 ภารกิจการจัดทำแผนที่ภาษีและทะเบียนทรัพย์สิน

**2.** **การปรับปรุงการควบคุมภายใน**

 2.1 เร่งรัดการจัดทำแผนที่ภาษีและทะเบียนทรัพย์สินให้แล้วเสร็จโดยเร็ว

 2.2 จัดหาบุคลากรเพิ่มขึ้นเพื่อสนับสนุนการปฏิบัติงานให้เกิดประสิทธิผลเพิ่มขึ้น

- 2 -

**กองช่าง**

**1.ความเสี่ยงที่มีอยู่ที่ต้องกำหนดปรับปรุงการควบคุมภายใน**

 1.1 การขออนุญาตก่อสร้างต่อเติมหรือดัดแปลงอาคาร

**2.** **การปรับปรุงการควบคุมภายใน**

 2.1 เพิ่มช่องทางในการประชาสัมพันธ์ให้ความรู้แก่ประชาชนเกี่ยวกับขั้นตอนการขออนุญาตก่อสร้างต่อเติมหรือดัดแปลงอาคาร

 2.2 ควบคุม ตรวจสอบการขออนุญาตและหลังการก่อสร้างอาคารแล้วเสร็จ

**กองการศึกษา ศาสนาและวัฒนธรรม**

**1.ความเสี่ยงที่มีอยู่ที่ต้องกำหนดปรับปรุงการควบคุมภายใน**

 1.1 การจัดทำบัญชีการเงิน และพัสดุของศูนย์พัฒนาเด็กเล็ก อบต.กันตังใต้

**2.** **การปรับปรุงการควบคุมภายใน**

 2.1 ขอคำแนะนำจากกองคลังโดยให้สอนวิธีการจัดทำบัญชี จัดทำฎีกา เบิกจ่ายเงินและควบคุมพัสดุให้ถูกต้องตามกฎหมาย ระเบียบ และหนังสือสั่งการที่กำหนด

 2.2 ให้เจ้าหน้าที่เข้ารับการฝึกอบรมเพื่อให้เกิดความรู้ ความเข้าใจ และสามารถปฏิบัติงานได้อย่างมีประสิทธิภาพ

**กองสวัสดิการสังคม**

**1.ความเสี่ยงที่มีอยู่ที่ต้องกำหนดปรับปรุงการควบคุมภายใน**

 1.1 การจ่ายเบี้ยยังชีพประจำทุกเดือน

**2.** **การปรับปรุงการควบคุมภายใน**

 2.1 แต่งตั้งคณะทำงานรับผิดชอบในการเบิกจ่ายเงินเบี้ยยังชีพ โดยให้คณะทำงานร่วมกันยืมเงินและเดินทางไปรับเงินที่ธนาคารพร้อมกัน

 2.2 ซักซ้อมทำความเข้าใจกับผู้มีสิทธิผู้นำหมู่บ้านและทุกฝ่ายที่เกี่ยวข้องในกรณีที่

ผู้มีสิทธิไม่สามารถเดินทางมารับเงินด้วยตนเอง แต่ให้บุคคลอื่นรับเงินแทน ต้องมใบมอบอำนาจเป็นหลักฐานในการรับเงิน

ลายมือชื่อ ...........................................................

 (นายทิภา คงนคร)

รองนายกองค์การบริหารส่วนตำบลกันตังใต้ รักษาราชการแทน

นายกองค์การบริหารส่วนตำบลกันตังใต้

 วันที่ ธันวาคม 2561